Imtella' Lulju 7, 2021 - Aġġornata 7 Ta' Lulju, 2021 11:37am It-tifla li ġiet ibbuljata fuq il-mezzi soċjali wara li dehret tibki waqt il-logħba tal-UEFA bejn il-Ġermanja u r-Renju Unit, ġiet offruta £36,000 f'donazzjonijiet. It-tifla, li kienet qed tappoġġja lit-tim Ġermaniż, spiċċat fil-mira ta' kummenti dispreġjattivi u suġġett għaż-żufjett mis-sapporters tat-tim Ingliż li rebaħ il-logħba. Il-flus inġabru minn Joel Hughes, li qal li jixtieq juri li mhux kulħadd fir-Renju Unit huwa orribbli. Il-mira oriġinali kienet £500, iżda d-donazzjonijiet baqgħu deħlin. Meta kienu offruti l-flus, il-ġenituri tat-tifla qalu li jixtiequ jissalvagwardjaw il-privatezza tagħhom u ta' binthom, iżda rringrazzjaw lil kull min wera appoġġ. Qalu li binthom tixtieq tagħti l-flus li nġabru għaliha lill-għaqda Unicef, biex dan il-ġest isarraf għall-ġid ta' ħaddieħor.